open-index/open-wikipedia-markdown huggingface dataset:
Sucking in the Seventies

***Sucking in the Seventies*** er det fjerde offisielle samlealbumet fra The Rolling Stones, og det ble utgitt i april 1981.

Det er oppfølgeren til samlealbumet *[[Made in the Shade]]* fra 1975, og inneholder materiale fra *[[It's Only Rock 'n Roll (album)|It's Only Rock 'n Rolls]]* «Time Waits for No One» i 1974 til «If I Was a Dancer (Dance Pt. 2)» fra *[[Emotional Rescue]]*-innspillingen i november 1979.

Der *Made in the Shade* bestod kun av standard albumversjoner, består *Sucking in the Seventies* for det meste av spesielle versjoner. Kun «Shattered» og singel B-siden «Everything Is Turning to Gold» er standardutgave. «If I Was a Dancer (Dance Pt. 2)» er en annen versjon av «Dance Pt. 1» fra *Emotional Rescue*, med annen tekst.

AllMusic skriver 

Den eneste listetopperen fra denne perioden, «Miss You», er utelatt, noe som kan være grunnen til at *Sucking in the Seventies* havnet lavt på listene i 1981.

## Sporliste
Alle låter skrevet av Mick Jagger og Keith Richards, med mindre noe annet er oppgitt.
;Side én
#«Shattered» – 3:46
#*fra *[[Some Girls]]*
#«Everything Is Turning to Gold» (Jagger, Richards, Ronnie Wood) – 4:06
#*B-side på singelen «Shattered» 
#«Hot Stuff» – 3:30
#*forkortet versjon fra *[[Black and Blue (album)|Black and Blue]]*
#«Time Waits for No One» – 4:25
#*forkortet versjon fra *[[It's Only Rock 'n Roll (album)|It's Only Rock 'n Roll]]*
#«Fool to Cry» – 4:07
#*forkortet versjon fra *Black and Blue*
;Side to
#«Mannish Boy» (Ellas McDaniel, Mel London, McKinley Morganfield) – 4:38
#*forkortet versjon fra *[[Love You Live]]*
#«When the Whip Comes Down» (Live version) – 4:35
#*konsertopptak fra Detroit 6. juli 1978
#«If I Was a Dancer (Dance Pt. 2)» (Jagger, Richards, Wood) – 5:50
#*tidligere ikke utgitt, fra innspillingen av *[[Emotional Rescue]]* 
#«Crazy Mama» – 4:06
#*forkortet versjon fra *Black and Blue*
#«Beast of Burden» – 3:27
#*forkortet versjon fra *Some Girls*

## Besetning
;The Rolling Stones
*Mick Jagger - sang, gitar 
*Keith Richards - akustisk og elektrisk gitar, kor
*Mick Taylor - elektrisk gitar på «Time Waits for No One»
*Ronnie Wood – akustisk og elektrisk gitar, pedal steelgitar, kor
*Charlie Watts - slagverk
*Bill Wyman - bass 

;Øvrige medvirkende
*Nicky Hopkins – piano på «Time Waits for No One», piano og ARP String Ensemble på «Fool to Cry»
*Harvey Mandel - elektrisk gitar på «Hot Stuff»
*Wayne Perkins - elektrisk gitar på «Fool to Cry»

## Referanser


## Eksterne lenker
*
Anna Beate Rosenkrantz

**Anna Beate Rosenkrantz**, gift Adeler (28. september 1707 på Roseneje (Hofmansgave) på Fyn – 15. februar 1777 i Christiania) var en dansk-norsk adels- og hoffdame.

## Familie
Hun var datter av justisråd Jørgen Rosenkrantz til Qvitzowholm og Marie Elisabeth de Roklenge, og var fra sitt 13. år hoffdame hos dronning Anna Sophie. Den 25. april 1728 ble hun gift på Frederiksberg slott med stiftsamtmann Frederik Adeler (1700–1766) som hun fikk flere barn med, deriblant den senere kammerherre Frederik Georg Adeler.

## Gjemsø
Ektemannen hadde foruten eiendommer på Sjælland også Gjemsø kloster og Bratsberg gård ved Skien. Etter at mannen døde, tilbragte hun sin enkestand på Gjemsø. I 1757 fikk hun tildelt dronning Sophie Magdalenes orden de l'Union parfaite. Hun døde i 1777 under en reise til sin datter generalinne Wakenitz i Christiania, og ble bisatt i likkapellet i Solum kirke. Hennes slektsvåpen ses på gallerifronten i samme kirke. 

## Referanser


## Eksterne lenker
* ''Adeler, Frederik'', Dansk biografisk Lexikon
Guy Berryman

**Guy Berryman** (født 12. april 1978 i Skottland) er en britisk musiker og bassist i Coldplay. 

## Referanser


## Eksterne lenker
* 
* 
* 
* Coldplays nettsted
* Biografi , BBC Music (engelsk)
Rasmus Rasmussen Wieland

**Rasmus Rasmussen Wieland** (døpt 19. mars 1775, død 8. mai 1837) ( Rasmus Viland) var en norsk bonde fra Viland, Ilsvåg i Vikedal sogn, født på gården Strand i Sandeid sogn, Vikedal og stortingsrepresentant i 1814 til det første overordentlige Storting. Han representerte Stavanger amt.

Wieland var prestens medhjelper i bygda.
Han var medlem av deputasjonen som møtte Christian Frederik 10. oktober 1814.

## Referanser


## Kilder
* Tallak Lindstøl: *Stortinget og Statsraadet*, samt tillæg. B. 1 D. 2 : Biografier L-Ø samt tillæg digital utgave side 955
* 

## Eksterne lenker
*
Jens Gram (1781–1823)

:*For andre personer som heter Jens Gram, se [[Jens Gram]]*

**Jens Gram** (født 8. april 1781, død 15. mai 1823) fra Eiker var lensmann i hjembygden og stortingsrepresentant i 1814  til det første overordentlige Storting. Han representerte Buskerud amt.
Han var søskenbarn av eidsvollsmannen Hans Hein Nysom.

Gram var medlem av deputasjonen som møtte Christian Frederik 10. oktober 1814.

## Referanser


## Kilder
* Tallak Lindstøl: *Stortinget og Statsraadet 1814-1914*. B. 1 D. 1 : Biografier A-K digital utgave side 294
* 

## Eksterne lenker
*
Lincoln Chafee

**Lincoln Davenport «Linc» Chafee** (født 26. mars 1953) er en amerikansk politiker som siden 2013 har representert Det demokratiske parti. Han var guvernør i delstaten Rhode Island fra 2011 til 2015, valgt som uavhengig kandidat.

## Republikansk senator 1999 – 2007
Chafee var tidligere medlem av Det republikanske parti, og satt i USAs senat fra 1999 til 2007. Han ble innsatt i Senatet etter at sittende senator, faren John Chafee, døde. Han vant selv det etterfølgende valget i 2000, og hadde dermed innhentet sitt eget mandat fra velgerne for en full, ny 6-årsperiode. Men ved valgene i 2006, som til dels var preget av at president George W. Bush's popularitet var på et lavmål, tapte Chafee sitt sete i Senatet til demokraten Sheldon Whitehouse, til tross for at Chafee som eneste republikanske senator (og i motsetning til for eksempel demokratenes Hillary Clinton) hadde stemt mot Senatets autorisasjon av invasjonen i Irak.

## Guvernør i Rhode Island 2011 – 2015
I guvernørvalget i Rhode Island i 2010 stilte Chafee som uavhengig kandidat. I valgkampen fikk han blant annet støtte fra ordføreren i New York, Michael Bloomberg, som selv hadde endret sin politiske tilhørighet fra republikaner til uavhengig i 2007. Chafee ble valgt til guvernør med 36 % av stemmene, foran den republikanske kandidaten med 33,5 % og den demokratiske med 23 %.

På bakgrunn av svake meningsmålinger og manglende suksess med å finansiere en eventuell ny valgkamp, kunngjorde Chafee allerede i september 2013 – over ett år før valget i november 2014 – at han ikke ville stille til gjenvalg som guvernør.
Han ble dermed den første sittende guvernør i Rhode Island siden William S. Flynn i 1924 som avsto fra å søke gjenvalg.

## Overgang til demokratene
Chafee meldte seg ut av Det republikanske parti i september 2007, og støttet Barack Obama i presidentvalget 2008. I september 2008, like etter partienes nominasjonsmøter, pådro han seg en god del oppmerksomhet i amerikanske media for å ha karakterisert den republikanske visepresidentkandidaten, daværende Alaska-guvernør Sarah Palin, som en «kjepphøy gærning» («a cocky wacko»). Han forsvarte ordvalget sitt som «passende» ved å henvise til Palins tale på nominasjonsmøtet, der han mente hun hadde gjort narr av Obama ved å framstille ham som en som var overdrevent opptatt av at al-Qaida-terrorister skulle få rettighetene sine opplest for seg.

I september 2012 talte han under Det demokratiske partiets nominasjonsmøte i Charlotte, Nord-Carolina, for å støtte Obamas gjenvalg.

I mai 2013 meldte Chafee seg offisielt inn i Det demokratiske parti.
I 2015 erklærte han seg som kandidat for den demokratiske nominasjonen til presidentvalget i USA 2016,
men trakk seg før primærvalgkampen begynte.

## Se også
* Liste over Amerikas forente staters guvernører

## Referanser


## Eksterne lenker
* 
* 
* 
* 
* 
*
Hans Huseby Hem

**Hans Huseby Hem** (født 14. desember 1913, død 21. mai 1975) var en norsk gårdbruker og lokalpolitiker for Arbeiderpartiet.  Han var ordfører i Tjølling i fire perioder 1956 til 1971 og satt i Vestfold fylkesting.

Hem arbeidet blant annet for utbygging av Hegdal industriområde og for drikkevannsforsyning fra Farrisvannet. 
 
I 1973 ble han tildelt Kongens fortjenstmedalje i gull. 

## Referanser
Grunnloven til Kinas kommunistparti

**Grunnloven til Kinas kommunistparti** () består av 53 artikler som behandler blant annet generalprogram, medlemskap, organisasjonssystem, sentrale organisasjoner, primærorganisasjoner, partikadre, partidisiplin, partiorganer for disiplininspeksjon, ledende partimedlemmers grupperinger, forholdet mellom partiet og Kinas kommunistiske ungdomsliga, partiemblem og fane.

Partigrunnloven som nå (2012) gjelder, ble vedtatt under den 12. nasjonalkongressen til Kinas kommunistparti (KKP) i september 1982. Revisjoner innen noen artikler ble foretatt ved nasjonalkongressene i november 1987, i oktober 1992, og i mindre grad i november 2002.

Det organisatoriske prinsipp innen Partiet er «demokratisk sentralisme». Det demokratiske element innebærer et krav om medlemmenes deltagelse og innspill på alle nivåer. Det skal foregå vedvarende konsultasjoner og undersøkelser om medlemmenes oppfatninger om politiske nøkkelspørsmål. På samme tid innebærer sentralismen at de underordnede organisatoriske nivåer følger det som foreskrives på høyere nivå. Man har lojalitetsplikt overfor beslutninger fattet på toppnivå og forventes å støtte opp om Sentralkomiteen.

Partigrunnloven er forsåvidt denne sentralismen noe avsvekket i forhold til tidligere tider ved det at vervet som partiets formann er avskaffet og at det regelrett forbys å ta skritt i retning av persondyrkelse. Det kollektive lederskaps betydning vektlegges i stedet.

## Eksterne lenker
* Text of the Constitution of the Communist Party of China as of November 14, 2002
* Full Text of Constitution of the Communist Party of China
* Text of the Constitution of the Communist Party of China (kinesisk)
Unstad

**Unstad**, også skrevet **Unnstad**, er en bygd i Vestvågøy kommune i Nordland. 

Bygden ligger på vestsiden av Vestvågøya, på en kyststripe som lokalt også kalles «Yttersida». Stedet har 19 innbyggere (2015). Unstad ligger i bunnen av Unstadvika og er omgitt av fjell på 300–650 meters høyde. Stedet er endepunkt for fylkesvei 992. 

Stedets sandstrand er kjent i Norge og internasjonalt som et sted for surfing og har blitt omtalt med reportasjer blant annet i tidsskriftet *[[Surfer]]*. I 2016 ble surfekonkurransen «Lofoten Masters» arrangert på stranden.

## Se også
* Unstadtunnelen

## Referanser


## Eksterne lenker
* Surfing Under the Northern Lights Reportasje av *[[New York Times]]* 
* 15 fastboende og en verdensberømt strand Dokumentarvideo fra *[[Aftenposten]]*
* …det «umulige» nordlys­bildet Bilder og reportasje av NRK
* Kulturminnesøk
Surfer

***Surfer*** er et tidsskrift om kulturen relatert til frisurfing. Tidsskriftet ble startet i 1959 av John Severson. 

Opplaget i desember 2011 var på over ett hundre tusen. 

## Referanser

## Eksterne lenker
* 
*
Michael Hastings

**Michael Hastings** (født 28. januar 1980 i Malone, død 18. juni 2013 i Los Angeles) var en amerikansk journalist og forfatter som jobbet for nettstedet BuzzFeed, og var medvirkende redaktør hos *[[Rolling Stone]]*. I juni 2010 skrev han en profil om øverstkommanderende for ISAF-styrken i Afghanistan, general Stanley McChrystal, som førte til at McChrystal måtte trekke seg fra jobben. Han har også skrevet og uttalt seg svært kritisk om David Petraeus, og fremgangsmåten hans for å vinne i Irak.

I 2008 ga han ut boken *I Lost My Love in Baghdad: A Modern War Story*. Den handlet om forloveden Andrea Parhamovich, som ble skutt og drept i Bagdad i januar 2007.

Hastings omkom i en bilulykke den 18. juni 2013 i Los Angeles.

## Bibliografi
* 2008: *I Lost My Love in Baghdad: A Modern War Story.* Charles Scribner's Sons.
* 2012: *The Operators: The Wild and Terrifying Inside Story of America's War in Afghanistan.* Blue Rider Press.
* 2013: *Panic 2012: The Sublime and Terrifying Inside Story of Obama's Final Campaign.* BuzzFeed/Blue Rider Press
* 2010: The Runaway General (artikkel). *[[Rolling Stone]]*.

## Referanser


## Eksterne lenker
* 
* 
* 
*  Tekster hos *[[Rolling Stone]]*.
TV-barnet

***TV-barnet*** er en norsk dokumentarserie som ble sendt på NRK Fjernsynet i 1971. Serien fulgte en familie som ventet sitt fjerde barn. Skaperne fulgte familien fra barnet ble født og til det fylte ett år. Serien var NRK Barne- og ungdomsavdelingens første dokudrama. Den ble vist annenhvert lørdag, like etter Barne-TV.

## Litteratur
*Bakøy, Eva (1999) *Med fjernsynet i barnets tjeneste : NRK-fjernsynets programvirksomhet for barn på 60- og 70-tallet.*, s. 347. Dr.philos.-avhandling, NTNU. Les i fulltekst

## Referanser


## Eksterne lenker
*
Jorddrott

**Jorddrott** eller **landdrott** er eldre norske betegnelser på en jordeier i et føydalsystem. Brukerne av jorden, altså bøndene, betaler avgift (landskyld) til sin overherre, jorddrotten. I Norge var kongen og kirken de største jorddrottene, men begrepet omfattet etterhvert også andre store jordeiere som leide ut jord til jordbrukere. Et moderne begrep som noenlunde tilsvarer jorddrott er godseier.

## Referanser
Tøystampe

**Tøystamper** ble brukt til å valke ullstoff til vadmel. Tøystampen var en mekanisering av valkingen. 

## Virkemåte
Tøystampen utnyttet vannkraften til å stampe tøyet ved å løfte og slippe ned tunge stokker på store ullstoff som ligger i trau med vann i. 

Kraftutvekslingen ble på samme måte som andre tradisjonelle vanndrevne mekanismer, som kverner. Vannet ble ledet via en renne frem mot en kvernkall som roterte. Denne rotasjonen ble overført til en liggende stokk som også går rundt. Denne stokken har innfelt flere *tagger* som er montert med jevne mellomrom i rotasjonen. Mot disse *taggene* er det montert tilsvarende antall tverrliggende stokker som på sin side løfter store, tunge stokker opp og slipper ned i trau med vann. 

Den harde, rytmiske stampingen tover eller valker stoffet sammen til vadmel. 

Stampemølle er en annen betegnelse på tøystampe. 

## Utbredelse
Det finnes en tøystampe i vassbruksmiljøet på Takle i Gulen, Sogn og Fjordane. Tøystampen inngår i et helt vassbruksmiljø med kvern, stampe og slipestein. Vassbruksmiljøet på Takle er restaurert og satt i stand.

Det finnes også en restaurert tøystampe ved Leirvik i Stord.

## Eksterne lenker

* «Haugianarar dreiv stamper og fargeri», fra NRK Sogn og fjordane
* Videosnutt av tøystampe
Haraldur Björnsson

**Haraldur Björnsson** (født 11. januar 1989 i Reykjavík) er en islandsk fotballspiller som spiller for Strømmen, på lån fra Sarpsborg 08 Fotballforening. Björnsson kom til Sarpsborg 08 fra Valur og Úrvalsdeild, den øverste divisjonen i islandsk fotball, 2012. Björnsson er per 2012 reservekeeper for Islands herrelandslag i fotball.

## Eksterne lenker
* 
* Spillerprofil på sarpsborg08.no
Cubansk salsastil

**Cubansk salsadans**, eller casino, er influert av ulike cubanske tradisjoner, som for eksempel dansen Son, Rumba og religionen Santeria. Musikken det danses til er ofte timba-musikk. Denne formen for salsa skiller seg fra de andre salsastilene ved at den kan oppfattes mer aggressive bevegelser enn andre stiler salsadans. Paret som danser beveger seg i sirkler rundt hverandre, til forskjell fra linje-stilen i salsa der parene «bytter plass» på en linje.

## Figurer/turer
Det finnes mange figurer eller turer som brukes i cubansk salsadansing. Disse utgår enten fra lukket eller sosial posisjon og fra åpen posisjon. Det finnes mange dialekter av figurer, både i navn og innhold. Turene kan variere både på tvers av landegrenser, men også innad i land (Norge som Cuba). Allikevel finnes det noen grunnfigurer som brukes som standard og som de fleste andre turer bygger på: Enschufla, vacilala/dile que si, dile que no, exhibla, coca cola og ronde. 70 er for eksempel bygget opp av dile que si-varianter og enchufa-varianter.

## Rueda de casino
Rueda de casino eller rueda er en ringdans hvor cubansk salsa benyttes. En ruedaring dannes ved to eller flere par kommer sammen og hvor en roper instruksjoner til de andre. Instruksjonene er kall etter figurer og partnerbytter som gjøres synkront av alle i ringen. Selv om rueda kan være innøvd og forhåndskoreografert i showsammenheng er det likevel mest vanlig at den som roper kallene gjør dette spontant underveis i sangen. Den som kaller eller roper er tradisjonelt mann, men i Europa har det blitt mer og mer vanlig at kvinner også gjør dette. Turene som brukes er casinofigurene som hvert par kan danse hver for seg, men ofte er de tradisjonelle casinofigurene ilagte partnerbytter.

## Eksterne lenker
Eksempler:
* Eksempel på cubansk salsa ved Yanek Revilla & Diana Rodriguez
* RuedaStandard
Ryan Fraser

**Ryan Fraser** (født 1994) er en skotsk fotballspiller som spiller for .

Fraser startet seniorkarrieren i  og skrev kontrakt med klubben som 16 åring 1. august 2010. 

Han ble tildelt prisen som månedens unge spiller i Scottish Premier League både for september og oktober 2012.

## Landslaget
Han ble tatt ut i s EM-tropp til EM i fotball 2021.

## Meritter
;AFC Bournemouth
* Football League Championship (1): 2014/2015

## Referanser


## Eksterne lenker
*
Triola da gamba og jeg

***Triola da gamba og jeg*** er en norsk musikkserie for barn på i alt tolv program som ble sendt på NRK Fjernsynet i 1970 og 1973. Her skulle barna lære om noter og musikkinstrumenter, lage sine egne instrumenter og spille sammen med Triola og Kine, og høre musikalske eventyr, illustrert av barn fra Elisabeth Gordings barneteater. Programmet ble ledet av Kine Sørensen (senere Bendixen) og marionettedukken Triola (laget av Karel Hlavaty og ført av Birgit Strøm).

Triola er en meget munnrapp sparringpartner til den menneskelige programlederen, som forsøker å undervise Triola – og de unge seerne. Serien representerte noe nytt da den kom. Den er sendt i reprise flere ganger. Senere kom programmene med sjonkel Rolf og Titten Tei, som var bygget over samme lest. Men Triola var altså først ute. 

Det musikalske opplegget var ved Vibeke Sæther, Åslaug Berre og Kine Sørensen, mens Idé, manuskript og regi var ved Ann-Cathrin Ramberg.

Programmene ble sendt i reprise i 1976 og 1979.

## Referanser


## Eksterne lenker
*
Halo 4

***Halo 4*** er et førstepersonsskytespill utviklet av 343 Industries til Xbox 360 utgitt høsten 2012 og det fjerde spillet i *[[Halo-serien]]*. Denne gangen er Master Chief og Cortana tilbake. Etter fire år med våpenvile mellom menneskene og *The Covenent* blir Master Chief eller John 117, vekket til live av det som er igjen av Infinity. Uncs's romskip. 
## Eksterne lenker
*
Lille Svenstrup

**Lille Svenstrup** er et gods i Bringstrup sogn i Ringsted kommune i Danmark, med nåværende hovedbygning oppført i 1898. Lille Svenstrup Gods er på 420 hektar. Siden 1851 har godset vært eid av familien Grüner/Garth-Grüner.

## Eiere
*(1688-1722) Kronen
*(1722-1754) Ferdinand Anton greve Danneskiold-Laurvig
*(1754-1760) Frederik Ludvig greve Danneskiold-Laurvig
*(1760-1794) Anna Joachimine von Ahlefeldt gift Danneskiold-Laurvig
*(1794-1795) Anna Maria Jensdatter Møller gift Bruun de Neergaard
*(1795-1801) Johan Andreas Bruun de Neergaard
*(1801-1810) Jacobus Dionysius Johannes Schaanning
*(1810-1841) Forskjellige eiere
*(1841-1851) Christian Ravn Andreasen 
*(1851-1897) Georg Johan Røebye Grüner
*(1897-1927) Gustav Gunnar Georg Garth-Grüner
*(1927-1959) Georg Christian Garth-Grüner
*(1959-1964) Georg Christian Garth-Grüner / Torben Gustav Garth-Grüner
*(1964-1999) Torben Gustav Garth-Grüner
*(1999-) Hans Peder Garth-Grüner

## Eksterne lenker
* Lille Svenstrup
Simulering

**Simulering** er en imitasjon av en tilstand eller en prosess. Begrepet brukes også om beregnete modeller som etterligner en større eller mindre del av virkeligheten. Til forskjell fra en modell, som representerer karakteristikker til et system eller prosess, representerer en simulering utviklingen av modellen over tid .

Man bruker datamaskiner til å utføre simuleringer og det brukes i mange sammenhenger. Det er et verktøy for å studere ytelsen til et system og kan brukes til å optimalisere prosesser , drive ingeniørarbeid og studere systemer som er for komplekse for å studere i virkeligheten. 

En simulator er et apparat som etterligner noe i virkeligheten . Eksempel på simulatorer er bilsimulatorer, flysimulatorer og maritime simulatorer (deriblant maskinrom-simulator, brosimulator, *cargo handling*-simulator, kommunikasjons/ GMDSS-simulatorer og ROV-simulatorer).

## Etymologi
Ordet simulering stammer fra det latinske ordet *simulare,* som betyr "å gjøre lik" . 

## Historie
Datasimulering ble benyttet av Manhattan-prosjektet under den andre verdenskrigen .

Tennis for Two-spillet som ble skapt i 1958 simulerte en tenniskamp mellom to spillere som spilte mot hverandre med hver sine håndkontroller.

Battlezone, et arkadespill i sjangeren simulasjonsspill, ble lansert av Atari i 1980.

## Referanser
Torkel Guttormsen

**Torkel Odden Guttormsen** (født 6. mai 1982) er en norsk livsstilscoach og forfatter av boken *Skap livet du alltid har drømt om*.

## Referanser


## Eksterne lenker
*
Dansker i Sør-Slesvig

**Den danske minoriteten i Sør-Slesvig** er en folkegruppe som regner seg som dansker, og som bor i den nordlige delen av delstaten Schleswig-Holstein i Tyskland. Medlemmene av den danske minoriteten er normalt tyske statsborgere, selv om de har dansk som morsmål. Selv kaller de seg **danske sydslesvigere**.

Språket er dansk (rigsdansk, ofte som sørslesvigsk dialekt) og sønderjysk. Her finnes også en frisisk minoritet som snakker frisisk. Tysk blir mer og mer vanlig som hjemmespråk.

Det danske mindretallet omfatter om lag 50&nbsp;000 menneske som er organisert i et rikt foreningsliv. Det er om lag 50 skoler, og like mange barnehager, kirker, bibliotek, fritidshjem, en dansk avis og et politisk parti.

Den danske minoriteten skyldes at området mellom Eider og dagens grense mellom Danmark og Tyskland var styrt av danske konger fram til 1864. Hertugdømmet Slesvig var både dansk len og i personalunion med Danmark, i og med at den danske kongen også var hertug av Slesvig.

Etter den andre slesvigske krig ble styringen av Slesvig overtatt av Preussen. Etter første verdenskrig ble det i 1920 foretatt en folkeavstemning som avgjorde at Nord-Slesvig skulle gjenforenes med Danmark.

## Se også
* Genforeningen

## Eksterne lenker
* 
* Sydslesvig.de
* Dansk mindretal (på tysk)
Eliteserien i bandy for menn 2011/12

**Eliteserien i bandy for herrer 2011/12** var det øverste nivået i norsk bandy sesongen 2011/12. Vinneren av seriespillet, Stabæk, ble kåret til seriemester, og eliteserien var dessuten grunnlaget for sluttspillet om norgesmesterskapet.

De to dårligst plasserte lagene i serien, Mjøndalen og Drammen Bandy, måtte spille kvalifisering mot de to beste lagene i den nest øverste divisjonen, Snarøya og Nordre Sande, om retten til å få spille i eliteserien i 2012/13.

## Tabell

## Kvalifisering til [[Eliteserien i bandy for herrer 2012/13|Eliteserien 2012/13]]
**Runde 1**
25.02.2012 Drammen Bandy 9 – 2 Snarøya (Marienlyst)
02.03.2012 Mjøndalen 9 – 0 Nordre Sande (Vassenga)

**Runde 2**
28.02.2012 Nordre Sande 1 – 8 Drammen Bandy (Marienlyst)
28.02.2012 Snarøya 3 – 9 Mjøndalen (Snarøyabanen)

Tredje runde i kvalifiseringen ble strøket, da den ikke ville få innvirkning på tabellen. Mjøndalen og Drammen beholdt dermed plassen i eliteserien. Snarøya og Nordre Sande ble værende i 1. divisjon.

## Eksterne lenker
* Tabell Norges Bandyforbund
* Maratontabell 1946-2011
Tine Lindhardt

**Tine Lindhardt** (født 1957 i Nørresundby) var biskop i Fyens stift i Den danske kirke fra november 2012 til 2023. Hun overtok etter Kresten Drejergaard. Hun er cand.theol. og har vært sogneprest i en årrekke, generalsekretær i Bibelselskabet fra 2003 til 2010 og ansatt i Danmarks Radio som tilrettelegger av program innenfor feltet Mennesker og Tro. Hun var gift med biskop emeritus Jan Lindhardt og har to voksne barn. Hun var den første biskop i Danmark som var gift med en biskop.

## Referanser

 


## Eksterne lenker
* 
* Biskopens side hos fyensstift.dk
Fijipetrell

**Fijipetrell** (*Pterodroma macgillivrayi*) er en liten, mørk petrell i stormfuglfamilien, med ekstremt liten populasjon. Den er medlem av den foreslåtte slekta *[[Pseudobulweria]]* og bærer det alternative vitenskapelige navnet *Pseudobulweria macgillivrayi*.

Denne fuglen er ca. 29&nbsp;cm, med vingespenn på 73&nbsp;cm, og kroppsmassen er målt til 120-145 gram. Den er ensfarget mørk sjokoladebrun, har mørke øyer, nebb og føtter med lyseblå flekker på svømmehud. Nebbet er relativt kraftig og vingene lange. Fijipetreller kan sees i farvannene rundt Gau Island, Fiji, men en tror de sprer seg til pelagiske farvann langt fra øyen.

Fijipetrellen var opprinnelig kjent fra et eksempler av en ungfugl funnet i 1855 på Gau Island etter at en forsker tok prøven med til British Museum i London. Eksemplaret ble gjenoppdaget i 1983, etter det er det komme ytterlegare sju registreringar, som inkluderte fanging og fotografering av et voksent individ i april 1984. 

I august 2007 ble en fersk hudprøve av en skadd fijipetrell, som seinere døde, gjort tilgjengelig for studium på Fiji.

I mai 2009 ble de første bildene av fuglen på havet tatt ca. 25 nautiske mil sør for Gau Island.

Denne arten er klassifisert som kritisk truget, fordi alle observasjonene som til sammen er gjort er fra en liten populasjon på mindre enn 50 individ, og populasjonen er avgrenset til et svært lite hekkeområde.

## Referanser


## Kilder
* Hadoram Shirihai, Pym T., Kretzschmar J., Moce K., Taukei A. og Watling D. **[https://web.archive.org/web/20150308051048/http://www.naturefiji.org/downloads/projects/Fiji%20Petrel%20Shirihai%20et%20al_proof.pdf First observations of Fiji Petrel Pseudobulweria macgillivrayi at sea: off Gau Island, Fiji, in May 2009]* Bull. B.O.C. 2009 129(3) Henta 20. juni 2012

## Eksterne lenker
* 
* BirdLife International (2012) Species factsheet: *[http://www.birdlife.org/datazone/speciesfactsheet.php?id=3881 Pseudobulweria macgillivrayi]*. Hentet fra http://www.birdlife.org den 20. juni 2012. 
* NatureFiji-MareqetiViti  *[https://web.archive.org/web/20130509093636/http://www.naturefiji.org/endangeredspecie.php?id=29&english=Fiji+Petrel&specie=Pseudobulweria+macgillivrayi&type=Bird Pseudobulweria macgillivrayi]* Hentet 20. juni 2012
Verdensmesterskapet i roing

**VM i roing** arrangeres hvert år av Det internasjonale roforbundet (FISA)

## Konkurranser

## Medaljefordeling
**Oppdatert per [[VM i roing 2022]].*

### Roing (1962–2022)

### Para-roing (2002–2022)

## Eksterne lenker
* World Rowing
António Raposo Tavares

**António Raposo Tavares** *o Velho* (portugisisk: *den gamle*) (født 1598, død 1658) var en portugisisk bandeirante som utforsket de indre delene av det østlige Sør-Amerika og la krav på det for Det portugisiske imperiet. Dermed ble koloniens territorium utvidet ut over grensene som var fastsatt i Tordesillastraktaten.

## Biografi
Tavares ble født i São Miguel do Pinheiro i Alentejo, Portugal i 1598. I 1618 seilte han til Sør-Amerika med sin far Fernão Vieira Tavares. Etter at hans far døde i 1622 bosatte han seg i nærheten av São Paulo. Seks år senere, i 1628, forlot han landsbyen med den første *[[bandeirantes|bandeira]]*, som besto av 900 nybyggere og  tupi-krigere.
Denne reisen ble satt i gang for å jakte på kjetterne og ta til fange flere innfødte slaver (hovedsakelig tupiet, tememinoer og carijóer). Bandeirantene angrep først noen guarani-landsbyer øverst i Paranadalen, som var beskyttet av spanske jesuitter, og drepte mange mennesker og tok  indianere til fange. Reisen muliggjorde annekteringen av en del av landet øst for elva Uruguay (de nåværende delstatene Paraná og Santa Catarina) til den portugisiske kolonien.

Tavares vendte tilbake til São Paulo i 1633 og ble en dommer. Tre år senere dro han avsted på en ny reise, denne gang for å ødelegge de spanske jesuittbosetningene som hadde blitt etablert sørøst for elva Uruguay (i den nåværende delstaten Rio Grande do Sul). Fra 1639 til 1642 kjempet Tavares sammen med de militære som var involvert i en krig mot hollenderne, som hadde erobret bosetningene på nordøstkysten (Bahia og Pernambuco).

Han la ut på sin siste reise med en bandeira i 1648, denne gang for å lete etter gull, verdifulle mineraler og slaver i koloniens uutforskede indre. Han var sammen med 200 hvite leiesoldater fra São Paulo og over ett tusen indianere. Bandeirantene reiste over  langs mange elver, hvorav de viktigste var Paraguay, Grande, Mamoré, Madeira og Amazonas. Bare Tavares, 59 hvite og noen indianere nådde fram til Belém ved munningen av Amazonas. De overlevende vendte deretter tilbake til São Paulo, hvor Raposo Tavares døde i 1658.

## Referanser


## Litteratur
* Sergio Buarque de Holanda: *Historia geral da civilização brasileira*. São Paulo 1963.
* John Hemming: *Red Gold. The conquest of the Brazilian Indians*. London 1978.
Ole Svanøe

**Ole Torjersen Svanøe** (født 28. mars 1781, død 29. desember 1859) var handelsmann, godseier og stortingsmann fra Ål i Hallingdal. Han var også en fremtredende haugianer. Svanøe var far til Kristoffer Svanøe. 
Svanøe var sønn av en gårdbruker på Stave i Ål. I 1801 traff han Hans Nielsen Hauge og ble med Hauge på tur fra Gol til Lærdal. Fra da av var han en av Hauges nærmeste venner.

Deretter reiste han til hjembygden igjen og var gårdbruker på farsgården til 1804. Da solgte han gården i Ål og kjøpte godset Svanøy Hovedgård i Kinn prestegjeld i Sunnfjord. Bak kjøpet sto Hans Nielsen Hauge.

På Svanøy drev han stort gårdsbruk og fiskeri, anla sagbruk og skipsverft og drev med saltbrenning. År 1812 tok han borgerskap i Bergen og drev handel. Han bodde noen år i Sandviken ved Bergen, og flyttet så tilbake til Svanøy.

Hele sitt liv var Svanøe en av de mest aktive haugianerne. Han var blant de som hadde størst innflytelse i bevegelsen og i Hauges testamente ble han satt inn som en av «de eldste».

Svanøe var 3. representant fra Nordre Bergenhus amt på det første overordentlige Storting i 1814. Senere representerte han amtet på Stortinget i 1821–1823, 1824–1826, 1827–1829, 1836–1838, og 1842.
I 1821 var han medlem av fem komiteer, blant annet komiteen om gasjer og pensjoner. Både i 1821 og 1822 var han medlem av budsjettkomiteen. I 1824 var han medlem av justiskomiteen og komiteen om innløsing av riksbanksedlene. På Stortinget 1827 var han medlem i komiteen om jordbruk og fedrift, samt komiteen om brennevinsloven. I 1836 var han medlem av konstitusjonskomiteen og i 1842 av desisjonskomiteen.
 
Tildelt borgerdådsmedaljen i sølv.

## Referanser


## Kilder
* Tallak Lindstøl: *Stortinget og Statsraadet 1814-1914*. Kristiania, 1914,  samt tillæg. B. 1 D. 2 : Biografier L-Ø samt tillæg digital utgave side 850-851
* 

## Eksterne lenker
*
Coloradia

* se systematisk inndeling

***Coloradia*** er en slekt av sommerfugler som hører til familien påfuglspinnere (Saturniidae).

## Utseende
Middelsstore (vingespenn 60-80 millimeter), grå påfuglspinnere. Forvingene er gråspraglete uten påfallende tegninger. Bakvingene har vanligvis et anstrøk av rosa.

## Levevis
Hos denne slekten lever larvene helst på trær i furuslekten (*Pinus*), men de kan også forekomme på løvtrær. Larvene lever gjerne selskapelig, i alle fall som unge. Som andre påfuglspinnere har de voksne reduserte mundeler, og de tar ikke næring til seg. Noen flyr om natten, andre om dagen.

## Neslehår
Larvene, til dels også de voksne sommerfuglene, er kledt med neslehår. Disse frigjør gift om man kommer i kontakt med dem og kan utløse hudirritasjon, av og til også mer alvorlige komplikasjoner. Larvene sitter gjerne i tette samlinger på trestammer, og er nokså godt kamuflert, slik at man uaktsomt lett kan komme i kontakt med dem.
Tross neslehårene har larver av *Coloradia pandora* blitt samlet inn til mat av paiute-stammen i USA. Larvene må gjennom en omfattende behandling før de kan spises.

## Utbredelse
Slekten er utbredt i Mexico og det østlige Nord-Amerika.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien påfuglspinnere, Saturniidae
************* Underfamilien Hemileucinae – 25 slekter, Amerika
************** Slekten ***Coloradia*** Blake, 1863
*************** *[[Coloradia casanovai]]* Beutelspacher, 1993
*************** *[[Coloradia doris]]* Barnes, 1900 
*************** *[[Coloradia euphrosyne]]* Dyar, 1912
*************** *[[Coloradia guerreroiana]]* Brechlin & Meister, 2010
*************** *[[Coloradia hoffmanni]]* Beutelspacher, 1978
*************** *[[Coloradia jaliscensis]]* Brechlin & Meister, 2010
*************** *[[Coloradia luski]]* Barnes & Benjamin, 1926 
*************** *[[Coloradia oaxacaensis]]* Brechlin & Meister, 2010
*************** *[[Coloradia pandora]]* Blake, 1863 
*************** *[[Coloradia paraguerreroiana]]* Brechlin & Meister, 2010
*************** *[[Coloradia prchali]]* Lemaire & M.J. Smith, 1992
*************** *[[Coloradia smithi]]* Lemaire, 2002
*************** *[[Coloradia vazquezae]]* Beutelspacher, 1978
*************** *[[Coloradia velda]]* J.W. Johnson & Walter, 1981

## Kilder
* Markku Savela's Lepidoptera and some other life forms: Sjekkliste over artene. Hentet 13.11. 2012.
* Cahurel, A. Saturniidae de Guyane française: Hemileucinae https://web.archive.org/web/20081231150614/http://www.cahurel-entomologie.com/hemileucinae.htm
* Bilder av artene

## Eksterne lenker
*
Jørgen Jørgensen (1767–1838)

:*For den danske eventyreren med samme navn, se [[Jørgen Jørgensen]]*

**Jørgen Jørgensen** (døpt 27. september 1767, død 14. desember 1838) var garvermester i Mandal og stortingsrepresentant i 1814  til det første overordentlige Storting hvor han representerte Mandals amt.
Han var medlem av Lagtinget og av deputasjonen som møtte Christian Frederik 10. oktober 1814.

## Referanser


## Kilder
* Tallak Lindstøl: *Stortinget og Statsraadet*, 1814-1914. B. 1 D. 1 : Biografier A-K  digital utgave side 463
* 

## Eksterne lenker
*
Triggerpunkt

Et **triggerpunkt**, også kalt **muskelknute**, er et lite hardt og ømt punkt på en muskel som enten kan være latent (inaktivt) eller aktivt og stråler ut smerte.

## Behandling
Triggerpunkter behandles med massasje og akupunktur.

## Se også
* Muskel
* Sene

## Eksterne lenker
* Om triggerpunkt, fra fysiopunkt.no
Thorbjørn Gundersen Sandvig

**Thorbjørn Gundersen Sandvig** (døpt 15. juni 1755, død 16. september 1822) var gårdbruker og stortingsmann fra Fjelberg i Hordaland.
Sandvik var gårdbruker på farsgården. Han gav i 1820 ut skriftet *Sandhets Erfaringer og faderlige Raad til mine Børn og Flere*.

Han var stortingsrepresentant i 1814  til 
det første overordentlige Storting som 4. representant fra Søndre Bergenhus amt.  Han var medlem av deputasjonen som møtte prins Karl Johan. Til Stortinget i 1821 var han 1. varamann.

## Referanser


## Kilder
* Tallak Lindstøl:*Stortinget og Statsraadet 1814-1914*. Kristiania, 1914, samt tillæg. B. 1 D. 2 : Biografier L-Ø samt tillæg  digital utgave side 751
* 

## Eksterne lenker
*
Ivar Olavsson

**Ivar Olavsson** var en norsk geistlig og en av Håkon V Magnussons fremste rådgivere tidlig på 1300-tallet. Han nevnes tidligst som kongens sendemann til de svenske hertugene Erik og Valdemar i 1307 og var da kannik og medlem av domkapittelet i Bergen. I 1308 ble han utnevnt av Håkon til kansler for det mindre segl (sekretet), var fra samme tidspunkt medlem av kongens råd og var fullmektig for kongen på viktige sendeferder til den danske kongen i 1308 og 1311 og til den skotske kongen 1312–1313. I 1314 ble Ivar utnevnt til Norges rikes kansler og samtidig til prost og formann for prestekollegiet ved Mariakirken i Oslo, som etterfølger etter Åke kansler. Samme år bestemte Håkon at kanslervervet skulle være knyttet til prostevervet ved Mariakirken «til evig tid». Ivar var etter alt å dømme kong Håkons viktigste rådgiver i resten av hans regjeringstid. På kongens dødsleie på Tunsberghus i 1319 var Ivar den første av de åtte herrene, etter alt å dømme fremtidige formyndere, som avla ed på å opprettholde kongens bestemmelser om riksstyret. Det ble fastsatt at kansleren skulle lede riksrådet som skulle styre landet under en umyndig tronarving. Ivar er nevnt først blant de herrene etter kongens død samme år sluttet avtale om kongefellesskap med Sverige og beseglet avtalen med riksrådets segl. En del kan tyde på at Ivar Olavsson ble skjøvet til side etter Håkons død av kretsen rundt hertuginne Ingebjørg, selv om han ikke nødvendigvis ble avsatt som kansler.

Ivars fødsels- og dødsår er ikke kjent. Som kannik hadde han sannsynligvis universitetsstudier i utlandet bak seg.

## Litteratur
*Norsk biografisk leksikon
Hrazdan (elv)

**Hrazdan** er den tredje lengste elven i Armenia. Den er 141 km lang. Elven har utspringet sitt i den nordvestlige enden av Sevansjøen og renner gjennom Kotajk-provinsen og landets hovedstad Jerevan. Deretter renner den sammen med elva Araks ved grensa til Tyrkia. Det er et vannkraftverk i elva, og den brukes også til fiske.

## Referanser


## Eksterne lenker
*
Peder Tonning

**Peder Olsen Tonning** (født 14. januar 1782, død 3. mai 1839) var postmester, ordfører og stortingsrepresentant. Han ble født på Tonning i Stryn som sønn av den velstående handelsmannen Ole Tonning og Maren Abelseth.
Tonning var postmester i Borgensund, senere i Ålesund. I krigsårene var han divisjonssjef og senere forlikskommissær i flere år. Han ble Ålesunds første ordfører i 1837 og innehadde vervet til sin død.

Han var stortingsrepresentant i 1814  til 
det første overordentlige Storting hvor han representerte Romsdals amt. Han var også valgt inn på Stortinget i periodene 1821–1823 og 1830–1832.

## Referanser


## Kilder
* Tallak Lindstøl: *Stortinget og Statsraadet*, samt tillæg. B. 1 D. 2 : Biografier L-Ø samt tillæg digital utgave side 897
* 
* Om Peder Olsen Tonning fra Ordførerne i Ålesund 1838-1948 / Sunnmørspostens trykkeri 1957

## Eksterne lenker
*
Verdens bokhovedstad

**Verdens bokhovedstad** er en tittel som gis til én by hvert år av UNESCO som en anerkjennelse for arbeidet den gjør med å fremme bøker og lesing. Tittelen gjelder fra Verdens bok- og opphavsrettsdag 23. april til 22. april påfølgende år. Programmet ble satt i gang i 2001.

## Verdens bokhovedsteder

## Referanser


## Eksterne lenker
* UNESCO – Verdens bokhovedstad
Hugo Overgaard

**Hugo Overgaard** (1934–2025) var en norsk marineoffiser (kommandør II), skipssjef på ubåt, diplomat og grensekommissær. Han hadde bakgrunn fra Sjøforsvaret. Han tjenestegjorde som forsvarsattaché i Moskva i sovjettiden og var grensekommissær i Kirkenes da Sovjetunionen opphørte i januar 1991 og Norge fikk grense mot Russland.

Overgaard ble født på Svinøya i Svolvær. Etter endt realskole ved Sinsen høyere skole, ble han tatt opp som rekrutt på Sjømilitære korps på Karljohansvern i Horten. I 1955 ble han kadett ved Sjøkrigsskolen. Han tjenestegjorde i Ubåtvåpenet på Haakonsvern i Bergen som skipssjef på flere ubåter i Kobben-klassen. Overgaard gjennomgikk Forsvarets russiskkurs 1976–1977 og hovedkurset ved Forsvarets høgskole 1985–1986.

Fra 1968 til 1971 var han sjef for Ubåtskolen. Fra 1977 ble han forfremmet til kommandørkaptein, og arbeidet ved Etterretningsstaben i Forsvarets overkommando frem til 1980. I 1980 ble Overgaard utnevnt til forsvarsattaché i Moskva og Warszawa for en fireårsperiode. Overgaard ble i 1989 utnevnt til grensekommissær på grensen mot Sovjetunionen.

Fra 1993 til 2011 var Overgaard tilknyttet Europaprogrammet, Noriss og Sefoss som seniorrådgiver i russiske spørsmål. Han var bosatt i Drøbak sammen med sin kone Berit Overgaard. 

## Kilder
* Reidar Gjærum: «Han er Forsvarets nye mann i Moskva» avisartikkel i *[[Østlandets Blad]]* 18. august 1980
* Kjell Dragnes: «Ubåt-kaptein til Sovjet-grensen» avisartikkel i *[[Aftenposten]]* 21. juli 1989
* Stein Erik Syrstad: «Laksefisker arrestert» avisartikkel i *[[Sør-Varanger Avis]]* 12. juli 1990
* Bjørn Brattbakk: *Russere langs norskekysten – Skipsfart og forlis*, Commentum Forlag Utgitt 2012 ISBN 9788282330763
* Annette Lippestad: Vedlike-og samhold avisartikkel i *[[Gjengangeren]]* 24 sept 2007

## Se også
* Norsk-Russisk Kunstsenter

## Referanser
Live from Austin, TX

***Live from Austin, TX*** er et konsertalbum med Steve Earle. Det ble spilt inn den 12. september 1986 i Austin i Texas, slik tittelen antyder, men ble først utgitt i 2004. Albumet inneholder 17 sanger fra den tiden da han var en «ung, energisk hillbilly med et hjerte fylt med rock’n’roll».

## Sanger
Alle sangene er skrevet av Steve Earle, unntatt hvor det er markert.
#«Sweet Little '66» - 2:51
#«Goodbye's All We Got Left» - 3:29
#«Guitar Town» - 2:35
#«Hillbilly Highway» - 3:32
#«Good Ol Boy (Gettin' Tough)» - 4:05 (Earle, Richard Bennett)
#«My Old Friend the Blues» - 3:00
#«Think It Over» - 2:32 (Earle, Richard Bennett)
#«Little Rock 'N' Roller» - 5:58
#«State Trooper» - 5:06 (Bruce Springsteen)
#«Nowhere Road» - 2:57 (Earle, Reno Kling)
#«The Week of Living Dangerously» - 4:41
#«Angry Young Man» - 4:29 (Earle, John Porter McMeans)
#«Fearless Heart» - 4:06
#«I Love You Too Much» - 3:49
#«San Antonio Girl» - 3:00
#«The Devil's Right Hand» - 3:08
#«Down the Road» - 3:07 (Earle, Tony Brown, Jimbeau Hinson)

## Musikere
* Steve Earle - gitar, vokal
*Ken Moore - tangentinstrumenter
*Bucky Baxter - gitar
*Ron Kling - bass, tangentinstrumenter
*Harry Stinson - trommer
*Mike McAdam – gitar

## Annet
Albumet finnes også utgitt som DVD, utgitt 2. november 2004.

## Referanser


## Eksterne lenker
*
Guðmundur Þórarinsson

**Guðmundur Þórarinsson** (født 15. april 1992) er en islandsk fotballspiller som spiller for den greske klubben OFI Kreta.

## Karriere
Þórarinsson kom til  fra IB Vestmannaeyja og Úrvalsdeild, den øverste divisjonen i islandsk fotball, før sesongen 2013. Han har spilt kamper for Islands U21-landslag og ble i 2012 kåret til årets unge spiller på Island.

### Rosenborg
Den 28. mars 2016 skrev han under på en 3,5-årskontrakt til 30. juni 2019 med Rosenborg.

Den 2. april 2016 spilte han sin første seriekamp for Rosenborg borte mot Vålerenga.

Den 13. april 2016 fikk han sin debut fra start mot Åfjord i 1. runde i cupen.

Den 24. april 2016 scoret han sitt første mål for Rosenborg hjemme mot Viking.

I sesongen 2016 var han med å vinne både Tippeligaen og Cupfinalen.

### Landslaget
Den 21. januar 2014 fikk han sin første landskamp for  mot .

## Referanser




## Eksterne lenker
* 
*  Gudmundur Thórarinsson på altomfotball.no
Sekret

**Sekret** var i eldre tid, særlig i middelalderen, en fyrstes personlige segl, også kjent som det lille seglet eller privatseglet. Seglet ble brukt til fyrstens fortrolige brev eller privatbrev. Sekretseglet ble gjerne forvaltet av en egen embedsmann, i Norge tidvis av en egen kansler for sekretet, også mer allment betegnet privatseglbevarer (jf. engelsk *Lord Privy Seal*). Sekretet hadde sitt motstykke i riksseglet, det store seglet, som ble brukt på statens vegne.

## Referanser


## Litteratur
* Hallvard Trætteberg:  «Norges statssymboler inntil 1814», *[[Historisk Tidsskrift]]*, bind 29, hefte 8 og 9, Oslo 1933
Jing Ke

**Jing Ke** (; død 227 f.Kr.) var en mann fra oldtidens Kina som huskes for sitt drapsforsøk mot Kinas første keiser,  Qin Shihuang. Det berettes om ham og om hendelsen i kapittelet «Attentatsmennenes biografier» (刺客列傳) i Sima Qians historiekrønike Shiji.

Jing Ke stammet fra staten Wey (衛). Han levde som vagabond. I staten Yan ble han venn med hundeslakteren Gao Jianli og tilbragte dagene med ham med spill og drikk.

Kronprins Dan av Yan, en alliert med kong Zheng (den senere Qin Shihuang), følte seg truet av staten Qins stat og bestemte seg for å prøve å få drept Zheng. Tian Guang, en venn av Jing Ke, foreslo for Dan at skulle settes til å utføre drapet. 

Jing Ke overtalte Qin-generalen Fan Yuqi, som var falt i unåde og hadde tatt sin tilflukt hos Dan, til å begå selvmord. Dermed skulle han kunne oppsøke kong Zheng for å overrekke han Fens hode. Med Fens avhugde hode og et kart over staten Yan håpet Ke at han kunne vinne tilgang til kongen. På sin vei til Qin-hovedstaden utropte Jing Ke til sine venner de berømte ord «Trass i bitende vind og iskaldt vann setter helten over og vender ikke om» (风潇潇兮，易水寒，壮士一去不复返). 

I kartet hadde hans følgesvenn den unge Qin Wuyang gjemt en forgiftet *[[bishou]]* (匕首), en skarp dolk. For å fremvise general Fan Yuqis hode fikk Jing Ke audiens for kong Zheng. Da Qin Wuyang ble nervøs, overtok Jing Ke kartet og presenterte det for kong Zheng. Samtidig trakk han ut den skjulte kniven og stakk løs. Men han traff ikke godt; bare ermet på kongens drakt ble skåret opp. Zheng grep så til sverdet sitt, men det var et alt for langt seremonielt sverd, og han fikk det ikke engang ut av skjedet. Dermed ble han drevet av audienshallen av Jing Ke, men til slutt fikk han trukket ut sverdet. Nå fikk han stukket Jing Ke åtte ganger, som i sin ytterste fortvilelse kastet dolken mot kongen. Han bommet, og dolken boret seg inn i en søyle. 

Til å begynne med kom ingen av kongens undersåtter ham til unnsetning. Det var fordi det var strengt forbudt å betre tronområdet uten kongens uttrykkelige befaling, og dessuten fordi kongen - som fryktet sammensvergelser - forbød alle i sin nærhet å bære våpen. Til slutt var det kongens livlege som klarte å få ned Jing Ke med sin medisinsekk. Da først kom livvaktene til og drepte Jing Ke.

## Filmer
Filmene *[[Den første keiseren (film)|Den første keiseren]]* (1999), med Gong Li og andre i viktige roller, bygger bå denne skildringen fra *Shiji*. Dessuten låner to andre kinesiske storfilmer (som ikke viser selve Jing Ke) mange elementer fra historien; det er *[[Keiserens skygge]]* (1996), regissert av Zhou Xiaowen, og *[[Hero (film, 2002)|Hero]]* (2002) med Jet Li. 

## Referanser


## Litteratur
*Sima Qian. Dawson, Raymond Stanley. Brashier, K. E. (2007). *The First Emperor: Selections from the Historical Records*. Oxford University Press. ISBN 0-19-922634-2, ISBN 978-0-19-922634-4.
Betragtning over Verdens Daarlighed

**''Betragtning over Verdens Daarlighed**, forfattet i 5 Capitler og sammenskrevet i Korthed af en lidet forsøgt og mindre skriftlærd Dreng Hans Nielsen Houge paa Rolfsøen i Thunøe Sogn* er en kristen traktat eller pamflett fra 1796,  skrevet av lekpredikanten [[Hans Nielsen Hauge]] (1771-1824). Det var Hauges første bokutgivelse, kort tid etter hans åpenbaringsopplevelse 5. april 1796. Boken var på 76 sider.

Boka er en konvensjonell ortodoks fremstilling av den kristne troen, og en kritikk av samtidens prester for å forsømme sitt sjelesørgeroppdrag overfor menigheten. Særlig er boken en polemikk mot den daværende sognepresten i Tune, [[Gerhard Seeberg]] (1734-1813) som både sto langt fra Hauge i trosutøvelsen – Hauge var pietist mens Seeberg var [[Brødremenigheten|herrnhuter]], og som på flere vis hadde hatt en klanderverdig opptreden som sogneprest.

I sine første årene som forfatter skriver Hans Nielsen Hauge «ustanselig om sitt eget kall»., og i bokens siste del forteller Hauge om sitt liv og sin egen kristentro. 

I Hauges neste bok, *Forsøg til en Afhandling om Guds Viisdom'' fra høsten 1796, tar han med et kort kapittel med «Forsvar mod de Indvendinger som ere giorte imot mit Skrift: Betragning over Verdens Daarlighed». Hauges posisjon som oppbyggelsesforfatter ble formet i og med hans fire første bøker, som alle «kom ut i mellom fire og seks opplag i tida før 1804. En regner med et samlet opplag på disse tekstene på mellom 40 og 100 000 eksemplarer i perioden fram til arrestasjonen. Ingen annen del av Hauges forfatterskap fikk en tilsvarende betydning»
## Utgivelser
* 
* 
* 
## Referanser


## Eksterne lenker
* Betragtning over Verdens Daarlighed  gjengitt i sin helhet hos document.no